Viborger Samler, 1845-04-21
Ligeledes skulle paa den store Bededag alle ufornødne Arbeids sysler hvile hele Dagen igjennem. Saadanne Arbeidssysler saavelsom Forlystelser paa offentlige Steder maae heller ikke finde Sted paa den første Dag af de 3 store Høitider. -§ 14. Overtrædelse af de Forbud, som indeholdes i nærværende vor Anordning, straffes i Almindelighed med Bøder, første Gang fra 64 Sk. til 20 Rbd., anden Gang fra 2 til 40 Rbd. og tredie Gang fra 10 til 80 Rbd. Gjentages saadan Forseelse oftere, bliver den fastsatte Mulct at anvende med for- oget Strenghed. Foranførte Bøder ere anvendelige paa Alle, der paa en tilregnelig Maade tage Deel i Forseelsen, hvad enten det skeer ved selv at overtræde Forbuddet, eller ved at foranledige Andre dertil; men ved Bestemmelsen af Mulctens Størrelse, tages der Hensyn til den større eller mindre Grad af Enhvers Forseelse, saaledes at t. Ex. den, der holder utilladelig Udskjenkning om Søn- og Helligdagene, i Almindelighed straffes strengere end Gjæsterne. Derhos bør saadanne Værter, foruden den øvrige Mulct, stedse dømmes til at udrede et Pengebeløb, der kan ansees svarende til den ved Overtrædelsen erholdte Fordeel, ligesom de og, naar de tredie Gang findes skyldige i fornævnte Forseelse, endvidere bør tabe deres Berettigelse til at udøve den Næringsvei, som de saaledes have misbrugt. - § 15. Boderne tilfalde Politikassen, og blive i Uformuenheds Tilfælde at afsone efter Frdn. af 16de Novbr. 1836. § 16. Er Forseelsen iøvrigt forbunden med særdeles Trods eller aabenbar Ringeagt for christelig Orden, kan enten høiere Bøder, end § 14 fastsætter, anvendes, eller efter Omstændighederne endog Fængsel paa Vand og Brød, eller anden Fængselstraf. - § 17. De Embedsmænd, som Vi have betroet Polititilsynet, have med Nidkjærhed og Skjønsomhed at vaage over Efterlevelsen af de Forskrifter, som indeholdes i nærværende Vor Anordning, hvortil paa Landet Sogneforstanderskaberne bør være dem behielpelige. Naar Nogen har Tvivl om, hvorvidt en Handling, som han ønsker at foretage sig, kan bestaae med Anordningen eller ikke, kan han derom henvende sig til Politiøvrigheden, og naar denne finder, at slig Handling efter Anordningens Grundsætninger ei bør formenes ham, kan den dertil give sit Samtykke. Naar Politiovrigheden finder, at en Overtrædelse af Anordningen hidrører fra tilgivelig Misforstaaelse, bør den indskrænke sig til at advare den, der er i et saadant Tilfælde, samt, om fornødent, at udstede en offentlig Kundgjørelse til Veiledning og Advarsel, hvorefter Undstyldning med Uvidenhed eller Misforstaaelse ikke længere kan antages. – § 18. Alle Sager angaaende Overtrædelser af nærværende Anordning behandles og paakiendes politiretsviis. § 19 Præsterne bør paa enhver passende Maade virke for, at denne vor Anordning efterleves, og bør de ikke blot ved Erindringer og Formaninger søge at forebygge Overtrædelse af Anordningen, men og i Særdeleshed lade sig det være magtpaaliggende at fremkalde den Erkjendelse, hvorved villig og frugtbar Benyttelse af den offentlige Gudstjeneste befordres. Saa bør de og stundom og i det mindste eengang om Aaret udførligen for deres Menighed udvikle Vigtigheden af flittig og andægtig Kirkegang. Ogsaa bør Provsten og Biskoppen ved deres Visitatser, som og ellers, søge at underrette sig om denne Vor Anordning efterkommes. -§ 20. De ovenanførte Bestemmelser ere ikke anvendelige paa dem, der udøve usømmelig eller voldsom Adfærd imod Kirkens Tjenere, eller paa anden forbryderisk Maade forstyrre den kirkelige Høitidelighed, hvorimod der for disses Vedkommende vil være at forholde i Overeensstemmelse med de hidtil gieldende Loves Forskrifter og Grundsætninger. Derimod vil, hvad der i Lovens 6 B. 3 Cap. og Fdn. af 12te Marts 1735 er fastsat angaaende Helligholdelse af Søn- og Helligdagene, og Straffen for Overtrædelse af de i saa Henseende givne Forskrifter, være ophævet. - Hvorefter ofve.